### Crna Gora

*GLAVNI GRAD - PODGORICA*

***Služba za zajedničke poslove***

### Broj: UP 17-032/15-476/1

*Podgorica, 12.02.2015. godine*

 *v.d. Direktora Službe za zajedničke poslove Glavnog grada Podgorice, u postupku po zahtjevu Instituta alternativa iz Podgorice, ulica Đoka Miraševića, Kroling 3/3 na osnovu člana 30, 32, i 33 Zakona o slobodnom pristupu informacijama ("Službeni list CG", broj 44/12), d o n o s i*

***R J E Š E NJ E***

*Dozvoljava se Institutu alternativa iz Podgorice, ulica Đoka Miraševića, Kroling 3/3 pristup informaciji-Pravilnik o unutrašnjoj organizaciji i sistematizaciji Službe za zajedničke poslove Glavnog grada-Podgorice.*

*Pristup predmetnom dokumentu ostvariće se dostavom fotokopije navedenog Pravilnika, ličnom dostavom na adresu podnosioca zahtjeva Podgorica, ul. Đoka Miraševića, Kroling 3/3 u roku od tri dana od dana dostavljanja ovog rješenja, a nakon uplate troškova postupka.*

*Troškovi postupka određuju se saglasno Uredbi o naknadi troškova u postupku za pristup informacijama ("Službeni list CG" broj 02/07) u iznosu od 2,10 eura, koje je Institut alternativa dužan uplatiti u korist Budžeta Glavnog grada Podgorice na račun broj: 550-30262334-37 sa naznakom svrha uplate –pristup informacijama, prije isteka roka iz prethodnog stava i o tome dostaviti odgovarajući dokaz ovoj Službi.*

 ***O b r a z l o ž e nj e***

*Institut alternativa iz Podgorice, ulica Đoka Miraševića, Kroling 3/3 podnio je Glavnom administratoru 02.02.2015.godine, zahtjev za slobodan pristup informacijama, a koji je proslijeđen Službi za zajedničke poslove 06.02.2015. godine, na dalju nadležnost, u okviru djelokruga poslova za koje je Služba nadležna (dostavljanje Pravilnika o unutrašnjoj organizaciji i sistematizaciji Službe za zajedničke poslove Glavnog grada-Podgorice).*

*Odredbom člana 13 Zakona o slobodnom pristupu informacijama, propisano je da je organ vlasti dužan omogućiti podnosiocu zahtjeva pristup informaciji ili njenom dijelu, osim u slučajevima predviđenim ovim Zakonom. Istim Zakonom u članu 33, propisano je da podnosilac zahtjeva snosi troškove postupka u vezi sa ostvarivanjem prava na pristup informaciji koji se odnose samo na stvarne troškove organa vlasti u pogledu prepisivanja, fotokopiranja, skeniranja, dostavljanja tražene informacije, a Uredbom o naknadi troškova u postupku za pristup informacijama propisan je iznos troškova koji je podnosilac zahtjeva dužan da plati.*

*Pravilnik o unutrašnjoj organizaciji i sistematizaciji Službe za zajedničke poslove Glavnog grada-Podgorice, ne predstavlja informaciju iz člana 14 Zakona o slobodnom pristupu informacijama, kojim se pristup ograničava.*

*Troškovi postupka odnose se na izradu fotokopija predmetnih dokumenata, 0,10 eura po stranici što za 21**stranicu iznosi 2,10 eura.*

*Troškovi dostave nijesu uračunati s obzirom da se dostava vrši lično preko dostavljača pošte.*

*Na osnovu izloženog riješeno je kao u dispozitivu rješenja.*

***UPUTSTVO O PRAVNOM SREDSTVU:*** *Protiv ovog rješenja može se izjaviti žalba Agenciji za zaštitu podataka o ličnosti i pristup informacijama, preko organa vlasti koji je o zahtjevu rješavao u prvom stepenu u roku od 15 dana od dana dostavljanja rješenja.*

*DOSTAVLJENO:* ***V.D.******DIREKTORA,***

*- Institutu alternativa*  ***Miodrag Pejović***

*- u spise predmeta*

*- Agenciji*

*- a/a*